Standard Bank se 1 Chinese direkteur bedank | Netwerk24
25 Februarie 2020 06:54
Hu Hao is een van twee direkteure wat die Chinese bank ICBC kan benoem om op Standard Bank se direksie te dien.
Hao Hu was ’n nie-uitvoerende direkteur op die groep én die bank se direksie en ook ondervoorsitter van die groep.
Hu is een van twee direkteure wat ICBC benoem om op die Standard Bank-groep se direksie te dien.
ICBC is ’n 20%-aandeelhouer in die Standard Bank-groep en is daarop geregtig om twee direkteure te benoem, waarvan een as ondervoorsitter moet dien.
’n Plaasvervanger sal binnekort aangewys word.
Hu se bedanking kom nadat hy op 7 Februarie as uitvoerende direkteur en senior uitvoerende visepresident van ICBC bedank het.
Luidens ’n verklaring van ICBC hou sy bedanking verband met ’n verandering in werkopdragte. “Hu het bevestig dat hy nie met die direksie ’n geskil het nie en dat daar geen ander aangeleenthede is oor sy bedanking wat onder die aandag van aandeelhouers en krediteure van die bank gebring moet word nie.”
Hy het in 1984 by die bank begin werk.
Meer oor: Icbc | Standard Bank | Direksie | Direkteur | Bank
EFF se rekening by Standard Bank bevries